בס"ד יג תמוז תשפ"ב תשובה,  הצום מתחיל מעמוד השחר. זמן עלות השחר לדעת מרן (סימן תנ"ט סעיף ב) הוא 72 דקות קודם הנץ החמה.  אך כותב האור לציון שטוב להחמיר כדעת הגר"א 90 דקות קודם הנץ החמה. ומדת חסידות שעתיים קודם הנץ כדעת הגאון רבנו זלמן. דבר זה נכון לכל הצומות חוץ מתשעה באב וכיפור שמתחילים עוד מהלילה.  אביא כאן את לשונו:  שו"ת אור לציון חלק ג – הערות פרק לא – דיני תעניות הערה ב וכבר נתבאר באור לציון תשובות ח"ב פרק ו' בבאורים לתשובה ד', שאף שמעיקר הדין מותר לאכול בליל התענית עד שעה וחומש לפני הנץ החמה, שאז הוא עלות השחר לדעת מרן, מכל מקום טוב להחמיר שלא לאכול מעלות השחר לדעת הגר"א, שהוא שעה ומחצה לפני הנץ החמה, ושכל השעות הן שעות זמניות, ע"ש. ויש מידת חסידות שלא לאכול בליל תענית שעתיים לפני הנץ החמה, וכדעת הגר"ז, וכמו שנתבאר שם בבאורים, ע"ש.  כט"ס